Székelyhon	•et; 2018. július 08., 16:27	•et; utolsó módosítás: 2018. július 09., 14:02
•et; Fotó: Facebook/FK Mladá Boleslav
Ausztriában lejátszotta második edzőmeccsét is a labdarúgó 1. Liga következő szezonjára készülő Sepsiszentgyörgyi Sepsi OSK.
Egy kisebb településen, Bad Wimsbach-Neydharting focipályáján lépett pályára a két együttes. A Mladá Boleslav a cseh élvonalbeli labdarúgó-bajnokság 9. helyén végzett az elmúlt szezonban, akárcsak a Sepsi OSK a román pontvadászatban.
Jobban kezdett a szentgyörgyi csapat, már a 2. percben megszerezte a vezetést: Fejér Béla hosszú előrerúgását Hadnagy Attila csúsztatta fejjel Yasin Hamed elé, aki a kapus mellett elhúzta a labdát, és a hálóba lőtte.
Nem tartott sokáig a Sepsi OSK előnye, már a 6. percben egyenlítettek a csehek. Sőt, öt perccel később már náluk is volt az előny. Ezzel a 2–1-es eredménnyel ért véget a találkozó.
Az összecsapás hátramaradt részében mindkét együttesnek voltak lehetőségei, de egyik sem tudtak értékesíteni helyzeteit.
Korábban a háromszékiek vereséget szenvedtek a kínai Kuangcsou Evergrande csapatától, ugyancsak 2–1-re kaptak ki.
Fabió Cannavaróéktól szenvedett vereséget a Sepsi OSK
Lejátszotta első barátságos mérkőzését az ausztriai edzőtáborban a Sepsiszentgyörgyi Sepsi OSK. Ellenfele a kínai labdarúgó-bajnokságban szereplő Kuangcsou Evergrande volt.
Legközelebb hétfőn játszik újabb edzőmeccset a Sepsi OSK, ellenfele a Slovan Liberec (helyszín: Perg) lesz. A Liberec a csehországi labdarúgó-bajnokság 6. helyén végzett. A Sepsi OSK elleni találkozó romániai idő szerint 18.30-kor kezdődik.
Két nappal később, 11-én a szlovák Zlaté Moravce (helyszín: Sankt Pölten), 13-án pedig az orosz FK Orenburg (helyszín: Lindabrunn) együttesével mérkőznek meg a szentgyörgyiek.
Labdarúgás, barátságos mérkőzés:
Sepsiszentgyörgyi Sepsi OSK–Mladá Boleslav 1–2 (1–2),
gólszerzők: Hamed (2.), illetve Ladra (6.), Komlichenko (11.)
Sepsi OSK: Fejér (Covic, 59.) – Moura, Jovanovic, Obsivac, Ștefan (Veress, 78.) – Velev, Jankovic – Drăghici (Sato, 71.), Tandia (Vașvari, 59.) Hamed – Hadnagy (Simonovski, 59.). Cserék: Ursu, Dodoi, Maxim.
Mladá Boleslav: Šeda – Pauschek, Takács, Chaluš (Král, 46.), Fabian – Hůl, Matějovský (Hubínek, 62.) – Konata (Křapka, 78.), Ladra (Kateřinák, 62.) Komlichenko.
Gergely Imre •et; 2018. július 06., péntek
Güdücön pattannak nyeregbe a kerékpárosok
Közel 150 felnőtt hegyikerékpáros már jelezte, rajthoz áll vasárnap a Güdüc MTB hegyikerékpár-versenyen. A szervezők azt szeretnék, ha minél több gyermek is biciklire ülne és kipróbálná ezt a sportágat. Akár egyénileg, akár családdal, szülőkkel közösen.
Horváth Bálint Ottó •et; 2018. július 06., péntek
Terjeszkedik a Marosvásárhelyi VSK
Mindegyik szakosztály csatlakozott a szövetséghez, és ezután következik a csapatok szakmai stábjának kialakítása, illetve a játékosok és edzők szerződésének megkötése – tudtuk meg Constantin Copotoiutól, a Marosvásárhelyi Városi Sportklub elnökétől.
Nagyszebenben kezd a Sepsi OSK
Kisorsolták a labdarúgó 1. Liga következő szezonjának menetrendjét. A Sepsiszentgyörgyi Sepsi OSK az újonc Nagyszebeni Hermannstadt csapatával küzd meg az első fordulóban.
Tapasztalt csatárt hívott haza a Csíkszeredai Sportklub. Több évnyi légióskodás után visszatér a gyergyószárhegyi Becze Tihamér, és újból a kék-fehér mezt ölti majd magára.
Pál Gábor •et; 2018. július 05., csütörtök